Рихард Демел
Глас в мрака

Превод от немски: Венцеслав Константинов, —

chitanka.info

Там плаче нещо в този мрак.

И питам се какво е то.

Оплаква вятърът нощта?

Но вятърът не плаче тъй.

Той плаче надалеч в нощта.

В слуха ми плаче мойта кръв,

навярно мойта кръв.

Но мойта кръв не плаче тъй.

Спокойна е като нощта.

Сърце там плаче в този мрак.

1907

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.